laion/Wikipedia-Exotic huggingface dataset:
მაასი

მაასი, მეზი (ფრანგ. Meuse, ვალონ. Mouze ) — ევროპის ერთ-ერთი უმთავრესი მდინარე. სათავეს იღებს საფრანგეთში , გაივლის ბელგიასა და ნიდერლანდებს და ჩრდილოეთის ზღვაში ჩაედინება. მდინარის საერთო სიგრძეა 925 კმ (575 მილი). აუზის ფართობია — 36 ათ. კმ². მდინარე სათავეს ლანგრის ფერდობზე იღებს, იკვებება ძირითადად წვიმის წყლით, ასევე თოვლით. ნაოსნობა ზემო დინებამდეა დასაშვები. მაასი არხებით უკავშირდება მდინარეებს შელდას, სენას, რაინს და სხვ. ქალაქ სედანის ზემოთ კარჭაპირებულია. ქვემო დინებაში მდინარის წყლის დონე ახლომდებარე დაბლობზე მაღალია, ამიტომ, წყალდიდობის თავიდან ასაცილებლად მდინარეს დამბებით აკავებენ. მაასზე გაშენებულია ქალაქები ვერდენი, ლიეჟი, მაასტრიხტი, ჰეროჰენბოსი და როტერდამი. მდინარეზე ასევე მდებარეობს ბელგიის უმსხვილესი კუნძული დავი. ნიდერლანდების მდინარეების სია მაასი – ენციკლოპედია ბრიტანიკა (ინგლისური) მაასი – დიდი საბჭოთა ენციკლოპედია დაარქივებული 2012-10-24 საიტზე Wayback Machine. (რუსული)
Six Feet Down Under

Six Feet Down Under — ამერიკული მძიმე მეტალ ჯგუფ მეტალიკის სამახსოვრო საკონცერტო EP. იგი გამოვიდა მხოლოდ ავსტრალიასა და ახალ ზელანდიაში 2010 წლის 20 სექტემბერს ლეიბლზე Universal Music. იყიდება მხოლოდ Trans-Tasman ჩანაწერების მაღაზიასა და მეტალიკის ონლაინ მაღაზიის საშუალებით. EP შეიცავს ფანების მიერ ჩაწერილ ბუტლეგებსა და საკონცერტო სიმღერებს, რომელიც ჯგუფს არასოდეს გამოუშვია. ყველა მათგანი ჩაწერილია ავსტრალიაში. ჯეიმზ ჰეტფილდი – წამყვანი ვოკალი, რიტმული გიტარა; კირკ ჰემეტი – წამყვანი გიტარა, დამატებითი ვოკალი; ჯეისონ ნიუსტედი – ბას-გიტარა, დამატებითი ვოკალი; რობერტ ტრუჰილო – ბას-გიტარა, დამატებითი ვოკალი სიმღერებში Frantic და Fight Fire with Fire; ლარს ულრიხი – დასარტყმელი საკრავები. ↑ „Heading Down Under“. Eight song EP release in celebration!. 8 სექტემბერი, 2010. შეამოწმეთ თარიღის პარამეტრი |date=-ში (დახმარება)
ტროის ომი

ტროის ომი — ლეგენდის თანახმად, წარმოებდა მცირე აზიაში ქალაქ ტროის წინააღმდეგ აქეველთა მიერ, ტროელი პარისის მიერ სპარტის მეფის მენელაოსის ცოლის – უმშვენიერესი ელენეს მოტაცების გამო. ელენეს შეურაცხყოფილმა მეუღლემ, მენელაოსმა დახმარებისათვის მიმართა თავის ძმას, მიკენის მბრძანებელ აგამემნონს და სხვა ბერძენ მეფეებს. მათ შორის იყვნენ ბრძენი ნესტორი, ცბიერი ოდისევსი და უბადლო მეომარი აქილევსი. აქაველთა გაერთიანებულ ლაშქარს აგამემნონი სარდლობდა. ეს ომი ერთ-ერთი უმნიშვნელოვანესი მოვლენა იყო ბერძნულ მითოლოგიაში და აღწერილია ეპიკურ პოემათა ციკლში, რომელთა შორის ჩვენამდე მხოლოდ ორმა — ჰომეროსის ილიადა და ოდისეა — მოაღწია. ილიადაში აღწერილია ომის გვიანდელი პერიოდი, ხოლო ოდისეა აღწერს ერთ-ერთი ბერძენი ლიდერის ოდისევსის შინ დაბრუნების თავგადასავალს. ამ ისტორიის დანარჩენი ნაწილი, სხვადასხვა ვერსიაში, აღწერეს გვიანდელმა ბერძენმა პოეტებმა და რომაელმა პოეტმა ვირგილიუსმა მის ენეიდაში. ძველ ბერძნებს სწამდათ, რომ ჰომეროსის მიერ აღწერილი მოვლენები სინამდვილეს შეესაბამებოდა. მათი მოსაზრებით, ეს ომი ძვ.წ. მე-13 ან მე-12 საუკუნეში უნდა მომხდარიყო და რომ ტროა მდებარეობდა დარდანელის სრუტის მიდამოებში, რაც ამჟამად თურქეთის ჩრდილო-დასავლეთი ტერიტორიაა. ამჟამად ეს ომიც და თავად ქალაქიც მითოლოგიურად მიიჩნევა. თუმცა, 1870 წელს გერმანელმა არქეოლოგმა ჰაინრიხ შლიმანმა ამ მიდამოებში გათხრები აწარმოა და მითოლოგიური ქალაქის გარკვეულ მინიშნებებს მიაკვლია. მიუხედავად ამისა, არ არსებობს რაიმე დოკუმენტური ნივთმტკიცება, რაც ჰომეროსის ტროის ან იქ მომხდარი ომის არსებობას დაასაბუთებდა. ვიკისაწყობში არის გვერდი თემაზე: ტროის ომი ქართული საბჭოთა ენციკლოპედია, ტ. 10, თბ., 1986. — გვ. 57.
მიჰრაბი

მიჰრაბი (არაბ. محراب) — სალოცავი ნიშა ისლამურ მეჩეთებში, რომელიც უჩვენებს მიმართულებას ქააბასკენ, საითაც მლოცველი უნდა იყურებოდეს ლოცვისას. წარმოადგენს ორი ან მეტი სვეტით კედლისგან გამოყოფილ ნახევარწრიული აფსიდის ფორმის ჭრილს. პირველი მიჰრაბი ვალიდ I–ის მიერ მედინაში 709–710 წლებში აგებულ მეჩეთში გაჩნდა, თუმცა არც მას და არც რიგით მესამე მიჰრაბს, რომელიც დამასკოს დიდ მეჩეთში აიგო (705–715, დღემდე არ მოუღწევია. ჩვენამდე მოღწეული უძველესი მიჰრაბი უმარის მეჩეთშია, რომელიც ქალაქ ბუსრაში მდებარეობს და ომაიანების მმართველობის უკანასკნელ პერიოდს განეკუთვნება.
მაჰაჩყალა

მაჰაჩყალა (რუს. Махачкала; ხუნძ. МахIачхъала; ლაკ. МахІачкъала, Анжи; ლეზ. Мягьячкъала; თაბას. Мягьячгъала; დარ. ГIянжи-Къала, МяхIячкъала; კუმ. Анжикъала, Магьачкъала) — დაღესტნის დედაქალაქი, რუსეთის ფედერაციის სამხრეთით. ქალაქის ადგილას დასახლება გაჩნდა 1844 წელს, როგორც რუსული სამხედრო სიმაგრე „პეტროვსკოე“. ადგილობრივები ამ ადგილს ყუმუხურ ენაზე უწოდებდნენ ანჯი-ყალას (Анжи-Кала, ფქვილის ციხე). 1857 დასახლებამ მიიღო ქალაქის სტატუსი და საპორტო ქალაქ „პეტროვსკ-პორტი“ (Петровск) სახელწოდება, რომელიც დაკავშირებულია ლეგენდასთან, თითქოსდა სპარსეთზე ლაშქრობისას ამ ადგილას პეტრე I-ის სამხედრო ბანაკი იყო განლაგებული. დღევანდელი სახელწოდება ქალაქმა მიიღო 1921 წელს რევოლუციონერ მაგომედ-ალი დახადაევის (1882–1918), ფსევდონიმით — მაჰაჩი, პატივსაცემად. მოგვიანებით, მაჰაჩყალა დაღესტნის ავტონომიური საბჭოთა სოციალისტური რესპუბლიკის დედაქალაქი გახდა. ქალაქი განივრცო კასპიის ზღვის სანაპიროზე 70 კილომეტრის მანძილზე. ქალაქში დაღესტნის, რუსეთისა და ყოფილი სსრკ-ის 60-ზე მეტი ეროვნება ცხოვრობს. მაჰაჩყალის ადმინისტრაციის ოფიციალური პორტალი დაღესტნის დეპუტატთა სახალხო კრება დაარქივებული 2012-01-27 საიტზე Wayback Machine. ქალაქ მაჰაჩყალის მერის, საიდ ამიროვის საიტი მახაჩყალის გეგმა ↑ Подсчитано по базе данных муниципальных образований РФ на 2008 год ↑ Росстат. Численность населения Российской Федерации по муниципальным образованиям на 1 января 2012 года
კატოვიცე

კატოვიცე (პოლ.: Katowice, ჩეხ.: Katovice, გერმ.: Kattowitz) — მნიშვნელოვანი ისტორიული ქალაქი ზემო სილეზიაში, სამხრეთ პოლონეთში, მდინარე კლოდნიცასა და რავაზე. ადმინისტრაციული რეგიონის სილეზიის ვოევოდშინას დედაქალაქი 1999 წლიდან, მანამდე კატოვიცეს ვოევოდშინის დედაქალაქი. ზემო სილეზიის რეგიონის მნიშვნელოვანი ინდუსტრიული ცენტრი. ქალაქის მოსახლეობა შეადგენს 307,233 სულს, აგლომერაციისა კი - 2,746,000 (2013). კატოვიცეს საკათედრო ტაძარი მუზეუმი ტაძარი თეატრი ↑ Partnerstädte. დაარქივებულია ორიგინალიდან — 2014-03-26. ციტირების თარიღი: 2009-06-22. ↑ Groningen - Partner Cities. © 2008 Gemeente Groningen, Kreupelstraat 1,9712 HW Groningen. დაარქივებულია ორიგინალიდან — 2007-09-26. ციტირების თარიღი: 2008-12-08. ↑ Twin cities of the City of Kosice. Magistrát mesta Košice, Tr.. დაარქივებულია ორიგინალიდან — 2013-11-05. ციტირების თარიღი: 2013-07-27. ↑ Mobile's Sister Cities. City of Mobile. ციტირების თარიღი: 2009-11-26.
ლაგოდეხის აღკვეთილი

ლაგოდეხის აღკვეთილი – აღკვეთილი ლაგოდეხის მუნიციპალიტეტში. დაარსდა 2003 წელს, მისი ფართობი 4500 ჰექტარია. მდებარეობს კავკასიონის მთავარი წყალგამყოფი ქედის სამხრეთ ფერდობზე. აღკვეთილს ჩრდილოეთიდან ესაზღვრება ლაგოდეხის სახელმწიფო ნაკრძალი, აღმოსავლეთიდან – მდ. მაწიმისხევი, სამხრეთიდან – დასახლებული პუნქტები (სოფ. გურგენიანი, სოფ. ხიზაბავრა, ქ. ლაგოდეხი, სოფ. შრომა), დასავლეთიდან კი – ბაისუბნის ქედი. ლაგოდეხის აღკვეთილი გამორჩეულია წიფლნარ-რცხილნარი ფართოფოთლოვანი ტყით, გურგენიანის ჩანჩქერით. აღკვეთილი მოიცავს, აგრეთვე, ტყისა და ალპური მდელოების დამაკავშირებელ ბილიკთა სისტემას. გადაადგილება დასაშვებია ფეხით და ცხენით სპეციალურად განსაზღვრულ მარშრუტებზე. საქართველოს დაცული ტერიტორიები ლაგოდეხის აღკვეთილი ↑ საქართველოს კანონი თუშეთის, ბაწარა-ბაბანეურის, ლაგოდეხისა და ვაშლოვანის დაცული ტერიტორიების შექმნისა და მართვის შესახებ ka. საქართველოს საკანონმდებლო მაცნე. ციტირების თარიღი: 26 დეკემბერი, 2022
თუშეთის სახელმწიფო ნაკრძალი

თუშეთის სახელმწიფო ნაკრძალი — სახელმწიფო ნაკრძალი ახმეტის მუნიციპალიტეტში. დაარსებულია 1961 წელს, მისი ფართობი 10 275 ჰექტარია. ნაკრძალი შექმნილია აქ არსებული ბიომრავალფეროვნების, იშვიათი და გადაშენების პირას მყოფი ცხოველებისა და ენდემურ რელიქტურ მცენარეთა სახეობების დაცვისა და შენარჩუნების მიზნით. თუშეთის სახელმწიფო ნაკრძალი მოიცავს მდინარეების: პირიქითისა და თუშეთის (გომეწრის) ალაზნებისა და ჭანჭახოვნის ხეობებს, კერძოდ, თუშეთის (გომეწრის) ალაზნის სათავეებს და მისი ხეობის მარჯვენა ფერდობის უმეტეს ნაწილს – დეკიანი კომპლექსებისა და სუბალპური არყნარების გავრცელების არეალებს, პირიქითის ალაზნის ქვემო დინებას, მაკრატელას ქედის უკიდურეს აღმოსავლეთ ნაწილს და მის მიმდებარე ფიჭვნარ ტყეებს, ჭანჭახოვნის ხეობის მარჯვენა ფერდობს ნახიდურის ხევის და მდინარე ხისოს წყლის შეერთების ადგილიდან ჭალას ხევის და მდინარე ხისოს წყლის შეერთების ადგილამდე. ნაკრძალი მოიცავს სოფლების: ომალოს, დიკლოს, შენაქოს, ქუმელაურთის და ხისოს მიმდებარე ტყიანი მასივების ნაწილებს, პირიქითისა და თუშეთის (გომეწრის) ალაზნების შეერთების ადგილიდან რუსეთის ფედერაციასთან საქართველოს სახელმწიფო საზღვრამდე მდინარის მარჯვენა ფერდობებზე არსებულ ტყის მასივებს. ნაკრძალის ტყეები გამოირჩევა სახეობრივი მრავალფეროვნებით, მაღალი ენდემიზმითა და მეტად სპეციფიკური ბიო-ეკოლოგიურ რელიქტურ სახეობათა არსებობით. ამ ზონაში არსებული სუბალპური არყნარები და დეკიანი კომპლექსები ხასიათდება როგორც ზვავსაწინააღმდეგო, ნაშალდამმაგრებელი და ეროზიასაწინააღმდეგო ცენოზები; ნაკრძალი მნიშვნელოვანია როგორც მესამეული პერიოდის იშვიათ ცხოველთა სახეობების საარსებო გარემო. იგი მოიცავს მრავალი იშვიათი და გადაშენების პირას მყოფ ცხოველთა სახეობების არეალებსა და საბინადრო ადგილებს. აქ მობინადრე ცხოველთაგან აღსანიშნავია ნიამორი, კავკასიური ჯიხვი — მისი რიცხოვნება კავკასიაში რამდენიმე ეგზემპლიარით შემოიფარგლება, შეტანილია ბუნების დაცვის საერთაშორისო კავშირის წითელ ნუსხაში; აგრეთვე აღსანიშნავია არჩვი, მგელი, ფოცხვერი, დათვი და სხვ. ფრინველთაგან - შავარდენი, მთის არწივი და სხვ. ნაკრძალში დაშვებულია მხოლოდ საგანმანათლებლო და სამეცნიერო ტურიზმი, გადაადგილება შესაძლებელია ფეხით და ცხენით სპეციალურად განსაზღვრულ მარშრუტებზე. საქართველოს დაცული ტერიტორიები ვიკისაწყობში არის გვერდი თემაზე: თუშეთის სახელმწიფო ნაკრძალი სსიპ დაცული ტერიტორიების სააგენტო / თუშეთის დაცული ტერიტორიები ↑ 1.0 1.1 საქართველოს კანონი თუშეთის, ბაწარა-ბაბანეურის, ლაგოდეხისა და ვაშლოვანის დაცული ტერიტორიების შექმნისა და მართვის შესახებ ka. საქართველოს საკანონმდებლო მაცნე. ციტირების თარიღი: 26 დეკემბერი, 2022
ვაშლოვანის ეროვნული პარკი

ვაშლოვანის ეროვნული პარკი — ეროვნული პარკი საქართველოში, კახეთის მხარის დედოფლისწყაროს მუნიციპალიტეტში, დაარსდა 2003 წელს, მისი ფართობი 25 021 ჰექტარია. ჰავა მშრალი და ზომიერია. ვაშლოვანის ეროვნული პარკი ვაშლოვანის სახელმწიფო ნაკრძალის ტერიტორიასთან ერთად მოიცავს ნაკლებად სახეცვლილ ბუნებრივ ეკოსისტემებს. დააცულია ავშიან - ჩარანიანი ველები, საკმლისხიან - ღვიიანი კორომები, ალაზნის ჭალები და მთისწინების რცხილნარ - მუხნარები. ვაშლოვანის ეროვნული პარკი მდებარეობს საქართველოს უკიდურეს სამხრეთ-აღმოსავლეთ ნაწილში, ივრის ზეგანზე. ეროვნულ პარკს რკალისებური ფორმა აქვს. აღმოსავლეთიდან მას ესაზღვრება მდ. ალაზანი, რომელზედაც გადის საქართველოს სახელმწიფო საზღვარი აზერბაიჯანთან, სამხრეთიდან – ელდარის დაბლობი და მდ. ლეკისწყალი – უსახელო მთის მასივის მონაკვეთზე გამავალი სახელმწიფო საზღვარი აზერბაიჯანთან, დასავლეთიდან – პატარა შირაქისა და ელდარის დაბლობის დამაკავშირებელი მილების ხევი, ჩრდილოეთიდან – ვაშლოვანის სახელმწიფო ნაკრძალი და დიდი შირაქის სასოფლო-სამეურნეო დანიშნულების ნაკვეთები (სახნავები, საძოვრები). პარკის ტერიტორიაზე ბინადრობს დათვი, ფოცხვერი, წავი, გარეული ღორი, აფთარი, მგელი, შავარდენი, კოლხური ხოხობი, ბულბული. გადაადგილება შესაძლებელია ფეხით, ცხენით, ნიჩბიანი ნავით და მანქანით სპეციალურად განსაზღვრულ მარშრუტებზე. მამისაშვილი, კირილე., საქართველოს ნაკრძალები, თბ.: მეცნიერება, 1967. საქართველოს დაცული ტერიტორიები ვაშლოვანის ეროვნული პარკი დაცული ტერიტორიების სააგენტოს საიტზე ვაშლოვანის ეროვნული პარკი ↑ 1.0 1.1 საქართველოს კანონი თუშეთის, ბაწარა-ბაბანეურის, ლაგოდეხისა და ვაშლოვანის დაცული ტერიტორიების შექმნისა და მართვის შესახებ ka. საქართველოს საკანონმდებლო მაცნე. ციტირების თარიღი: 26 დეკემბერი, 2022
თუშეთის დაცული ლანდშაფტი

თუშეთის დაცული ლანდშაფტი — დაცული ლანდშაფტი საქართველოში, მდებარეობს ახმეტის მუნიციპალიტეტის ტერიტორიაზე. წარმოადგენს თუშეთის დაცული ტერიტორიების ნაწილს (თუშეთის სახელმწიფო ნაკრძალთან და თუშეთის ეროვნულ პარკთან ერთად). მისი ფართობია 32 035 ჰა. თუშეთის დაცული ლანდშაფტი შეიქმნა 2003 წელს და მოიცავს თუშეთის ყველა სოფელსა და ნასოფლარს. იგი იმისთვის არის შექმნილი, რათა არ დაიკარგოს თუშური სოფლების ტრადიციული იერსახე და შენარჩუნდეს ისტორიულ-კულტურული და ბუნებრივ-კულტურული ლანდშაფტები და ამავე დროს გარემოსათვის ზიანის მიყენების გარეშე მოხდეს ტურიზმისა და ტრადიციული სამეურნეო დარგების წახალისება. თუშეთის დაცული ლანდშაფტი გამორჩეულია ულამაზესი ისტორიული სოფლებით. თუშეთის სოფლებში შენარჩუნებულია კულტურული მემკვიდრეობის უნიკალური ძეგლები, ნასოფლარები, ხალხური ხელსაქმის ნიმუშები, სასოფლო-სამეურნეო იარაღები და საოჯახო ნივთები. სანახაობრივად თუშეთი ძალიან განსხვავდება სხვა დაცული ტერიტორიებისგან, რადგან აქ ბუნებრივ ძეგლებთან ერთად მნიშვნელოვნად არის შერწყმული ისტორიულ-კულტურული ნაგებობები, ტრადიციები და წეს-ჩვეულებები. სწორედ ეს იზიდავს ყველაზე მეტად აქ მნახველს. ოფიციალური საიტი თუშეთის დაცული ლანდშაფტი Facebook-ზე ↑ საქართველოს კანონი თუშეთის, ბაწარა-ბაბანეურის, ლაგოდეხისა და ვაშლოვანის დაცული ტერიტორიების შექმნისა და მართვის შესახებ ka. საქართველოს საკანონმდებლო მაცნე. ციტირების თარიღი: 26 დეკემბერი, 2022
მამაწმინდის ეკლესია

მამაწმინდის ეკლესია – ეკლესია თურქეთში, ართვინის ვილაიეთში, ისტორიულ კლარჯეთში, ქალაქ ბორჩხადან სამხრეთ–აღმოსავლეთით 10 კმ–ში, ისტორიულ სოფელ ებრიკაში (თურქ. იბრიქლი). სოფლის ერთ-ერთ უბანს, ეკლესიის გავლენით, მამაწმინდა ეწოდება. მამაწმინდის ეკლესია მიეკუთვნება კუპელჰალეს ტიპს. გუმბათი ეყრდნობა ჩრდილოეთ და სამხრეთ კედლებიდან გამოწეულ მართკუთხა შვერილებს. აფსიდი ეკლესიას არ გააჩნია - საკურთხეველი მართკუთხაა და გადახურულია ცილინდრული კამარით. არ არის არც დამატებითი სათავსები. გადასვლა გუმბათქვეშა კვადრატიდან წრეზე აფრების მეშვეობით ხორციელდება. გუმბათის ყელი შიგნიდანაც და გარედანაც მრგვალია, სრულიად გლუვი. მასში ოთხი სარკმელია. შენობის ქვედა კორპუსის ოთხივე კედლის ცენტრში გაჭრილია თითო სარკმელი. შესასვლელი ეკლესიას დასავლეთიდან აქვს. ვრცელი კარიბჭე (შიდა ფართობით ლამის ეკლესიის ტოლი) კარის წინ მოგვიანებით უნდა იყოს მიშენებული - ის ფარავს ეკლესიის დასავლეთ სარკმელს. კედლები გარედან მოპირკეთებულია ასე თუ ისე წესიერად თლილი ფოროვანი შირიმის ქვით, შიგნით - ნატეხი ქვით. ინტერიერი მთლიანად შელესილი და მოხატული ყოფილა. დღეს ეკლესია მძიმე მდგომარეობაშია: ტაძრის სახურავზე ამოსულია ხეები, კედლები სანახევროდ სუროთია დაფარული; სამხრეთი კედლის დიდი ნაწილი ჩამოწოლილი მიწითაა დაფარული; ეკლესია გადათხრილია ოქროსმაძიებელთა მიერ; მხატვრობა ბევრგან ჩამოშლილია, ალაგ-ალაგ - განზრახ დაზიანებული, შემორჩენილი ფრესკები სასწრაფო გამაგრებას საჭიროებს. მამაწმინდის ეკლესიის არქიტექტურული გადაწყვეტა ცხადად გვიჩვენებს არქიტექტურული შემოქმედების დაქვეითებას. პრიმიტიული გეგმა, საერთო პროპორციები, გუმბათის მაღალი, გლუვი, ცილინდრული ყელი და სამშენებლო ტექნიკის თავისებურებანი საფუძველს გვაძლევს ის XVI საუკუნით დავათარიღოთ. იმავე ხანებშია შესრულებული ეკლესიის მოხატულობაც, რომელიც სტილისტურად უკვაშირდება ე.წ. „ხალხურ ნაკადს“. მასში, ქრისტოლოგიურთან ერთად, დიდი ადგილი უკავია ძველი აღთქმის სცენებსაც. მამაწმინდის ეკლესია თურქეთის რესპუბლიკის კულტურის სამინისტროს დაქვემდებარებაშია. საქართველოს მართლმადიდებელი ეკლესიის დაყოფით ახალციხისა და ტაო-კლარჯეთის ეპარქიის დაქვემდებარებაშია. ხოშტარია დ., „კლარჯეთის ეკლესიები და მონასტრები“, გამომცემლობა „არტანუჯი“, თბ. 2005 კუდავა ბ., მამაწმინდის ეკლესიის საქტიტორო წარწერა (ახალი მასალა კლარჯეთის ეპიგრაფიკიდან), საქართველოს სიძველენი, 19, თბ. 2016, გვ., 144-163 ტაო-კლარჯეთი დაარქივებული 2008-09-12 საიტზე Wayback Machine.
The Singles Collection Volume 2

Queen: The Singles Collection Volume 2 — ინგლისური როკ ჯგუფ Queen-ის სინგლების კრებული, გამოცემული 2009 წელს. ეს არის რიგით მეორე ყუთი, რომელიც შეიცავს ჯგუფის ყველა სინგლს - ამჯერად, გამოცემულს 1979-1984წლებში. დისკი 1 Love of My Life (საკონცერტო) Now I'm Here (საკონცერტო) დისკი 2 Crazy Little Thing Called Love We Will Rock You (საკონცერტო) დისკი 3 Save Me Let Me Entertain You (საკონცერტო) დისკი 4 Play the Game A Human Body დისკი 5 Another One Bites the Dust Dragon Attack დისკი 6 Flash Theme Football Fight დისკი 7 Under Pressure (დევიდ ბოუისთან ერთად) Soul Brother დისკი 8 Body Language Life Is Real დისკი 9 Las Palabras de Amor Cool Cat დისკი 10 Calling All Girls Put Out the Fire დისკი 11 Back Chat (სინგლის მიქსი) Staying Power დისკი 12 Radio Ga Ga I Go Crazy დისკი 13 I Want to Break Free Machines (or Back To Humans) ინფორმაცია კრებულის შესახებ დაარქივებული 2017-09-25 საიტზე Wayback Machine. ↑ http://www.allmusic.com/album/singles-collection-vol-2-mw0001291115
The Singles Collection Volume 1

Queen: The Singles Collection Volume 1 — ინგლისური როკ ჯგუფ Queen-ის სინგლების კრებული, გამოცემული 2008 წელს. ეს არის რიგით პირველი ყუთი, რომელიც შეიცავს ჯგუფის ყველა სინგლს, გამოცემულს 1971-1978 წლებში. დისკი 1 Keep Yourself Alive Son and Daughter დისკი 2 Seven Seas of Rhye See What A Fool I've Been დისკი 3 Killer Queen Flick of the Wrist დისკი 4 Now I'm Here Lily of the Valley დისკი 5 Bohemian Rhapsody I'm in Love with My Car დისკი 6 You're My Best Friend '39 დისკი 7 Somebody to Love White Man დისკი 8 Tie Your Mother Down You and I დისკი 9 Good Old Fashioned Lover Boy Death on Two Legs (Dedicated To...) Tenement Funster White Queen (As It Began) დისკი 10 We Are the Champions We Will Rock You დისკი 11 Spread Your Wings Sheer Heart Attack დისკი 12 Bicycle Race Fat Bottomed Girls დისკი 13 Don't Stop Me Now In Only Seven Days ინფორმაცია კრებულის შესახებ დაარქივებული 2017-09-25 საიტზე Wayback Machine. ↑ http://www.allmusic.com/album/the-singles-collection-13-cd-mw0001679276
Low Man's Lyric

მუსიკალური ნაწყვეტები: ვერ ხსნით ფაილს? იხ. მედია მაშველი. Low Man’s Lyric — ამერიკული მძიმე მეტალ ჯგუფ მეტალიკის ერთ-ერთი ყველაზე ლირიკული კომპოზიცია და მეთერთმეტე სიმღერა მათი მეშვიდე სტუდიური ალბომიდან Reload. სიმღერის დემოს ერქვა Mine Eyes და ჩაიწერა 1995 წლის 30 ოქტომბერს. სიმღერის სტილი შორსაა მეტალიკის თრეშ საწყისებისგან. ალბომის გამოსვლის დროისთვის მეტალიკის მუსიკალური სტილი უკვე შეცვლილია, რაც Reload-მა კიდევ უფრო გაამყარა. მეტალიკის შემოქმედებაში გაჩნდა სულ უფრო მეტი და მეტი როკ-კომპოზიცია, ბალადები, განსხვავებით ადრინდელი ალბომებისგან, სადაც უდავოდ თრეშ მეტალ სიმღერები ლიდერობდნენ. ფოლადის სიმებიან სოლო გიტარასა და დრამებს დაემატა ისეთი ინსტრუმენტები, როგორებიცაა ბორბლიანი და ჩვეულებრივი ვიოლინო სიმღერაში Low Man’s Lyric, დევიდ მაილსისა და ბერნარდო ბიგალის შესრულებით, შესაბამისად, რაც მას მეტ ლირიკულობას სძენს. იგი ერთ-ერთია მეტალიკის იმ მცირერიცხოვანი სიმღერებს შორის (თუ არ ჩავთვლით ალბომს St. Anger), რომელთაც გიტარის სოლო არ აქვს. ტექსტი ასახავს უსახლკარო კაცის ფიქრებს, რომელიც იტანჯება საკუთარი ცხოვრებით და სურს მეორე შანსის მიღება. ტექსტიდან შეიძლება დავასკვნათ, რომ მას აქვს ჩვეულებრივს აღმატებული შესაძლებლობები, რომელიც მას საშუალებას აძლევს დაინახოს ის, რასაც სხვები ვერ ხედავენ. ის მკურნალიცაა, მოხეტიალეც, თუმცა მისი დამოკიდებულება ნარკოტიკებზე მისთვის უსაფრთხო არ არის. იგი პატიებას ითხოვს საყვარელი ადამიანისგან, იმის გამო, რომ თავს უფლება მისცა, ასეთ მდგომარეობაში აღმოჩენილიყო. სიმღერა პირველად ცოცხლად შესრულდა 1997 წლის 18 ოქტომბერს მაუნტინ-ვიუში, კალიფორნია, როგორც კონცერტის გამხსნელი სიმღერა. შემდეგ ხშირად სრულდებოდა ტურნეებზე Poor Touring Me და Poor Re-Touring Me 1997-1998 წლებში, ზოგჯერ აკუსტიკური ვერსიით. მეტალიკის სიმღერების ტექსტები ოფიციალურ საიტზე დაარქივებული 2016-03-04 საიტზე Wayback Machine. (ინგლისური) ↑ ალბომი ReLoad. Metallica.com. დაარქივებულია ორიგინალიდან — 2011-06-07. ციტირების თარიღი: 2011-08-05. ↑ 2.0 2.1 2.2 2.3 Low Man's Lyric. Encyclopedia Metallica. დაარქივებულია ორიგინალიდან — 2011-09-08. ციტირების თარიღი: 2011-08-05. ↑ 3.0 3.1 Low Man's Lyric. Songfacts.com. ციტირების თარიღი: 2011-08-05. ↑ Low Man's Lyric. Lyricinterpretations.com. ციტირების თარიღი: 2011-08-05. ↑ Low Man's Lyric. Songmeanings.net. ციტირების თარიღი: 2011-08-05. ↑ ინფორმაცია სიმღერაზე Low Man's Lyric. Metallica.com. დაარქივებულია ორიგინალიდან — 2011-08-10. ციტირების თარიღი: 2011-08-05.
Captain Jack (ჯგუფი)

Captain Jack — გერმანული ევროდენს-ჯგუფი. იგი ყველაზე მეტად ცნობილია ჰიტ-სინგლებით "Drill Instructor", "Soldier, Soldier", "Together And Forever" და "Iko Iko". წლების მანძილზე ჯგუფის შემადგენლობა იცვლებოდა. ყველაზე დიდი გავლენა მის შეცვლაზე მოახდინა ვოკალისტ ფრენკი ჯის 2005 წელს გარდაცვალებამ. ამჟამად ჯგუფი რეფორმირებულია. Captain Jack-ის ერთგვარ კონცეფციას წარმოადგენს სიმღერები და სასცენო ჩაცმულობა სამხედრო თემაზე. 1996: The Mission 1997: Operation Dance 1999: The Captain's Revenge 2001: Top Secret 2003: Party Warrior 2003: Cafe Cubar 2004: Music Instructor 2008: Music Instructor (ახალი გამოცემა) 2008: Captain Jack is Back 2010: Best Of Acoustic 2011: Back to the Dancefloor ამჟამინდელი საიტი ძველი საიტი
The Mission (ალბომი)

The Mission — ევროდენს ჯგუფ Captain Jack-ის პირველი სტუდიური ალბომი. იგი გამოვიდა 1996 წელს. დისკი გამოსცა ლეიბლმა Cologne Dance Label. The Mission (Intro) – 1:04 Sir Yes Sir (Pt-Mix) – 4:07 Captain Jack (Short Mix) – 4:06 Soldier Soldier (Short Summer Mix) – 3:34 Little Boy (Boy Oh Boy Mix) – 3:41 Drill Instructor (Short Mix) – 4:12 Take On Me (Longplay) – 5:26 Captain's Dream (Instrumental Mix) – 4:02 Jack In Da House (Jack Da House Mix) – 4:10 Back Home (Captain's Return) – 5:16 She's A Lady (Sing Nanana Mix) – 3:14 Captain Jack Remix (House Grooves From UK Mix) – 6:42 Drill Instructor Remix (All 4 One Mix) – 6:13 Jack In Da House (Old School Mix) – 6:09 The Final Countdown (Uuh Baby Mix) – 5:37 ↑ http://www.allmusic.com/album/the-mission-mw0000465331 ↑ GER დაარქივებული 2012-09-29 საიტზე Wayback Machine. AUT SWI NL BE SWE NO ↑ 3.0 3.1 Finnish album certifications – Captain Jack – The Mission ფინურად. Musiikkituottajat – IFPI Finland. ↑ ოქროს/პლატინის მონაცემთა ბაზა (Captain Jack; 'The Mission') გერმანულად. ფედერალური მუსიკალური ინდუსტრიის ასოციაცია. ↑ Polish album certifications – Captain Jack – The Mission პოლონურად. პოლონეთის აუდიოს და ვიდეოს მწარმოებლები (ZPAV).
Operation Dance

Operation Dance — ევროდენს ჯგუფ Captain Jack-ის მეორე სტუდიური ალბომი. იგი გამოვიდა 1997 წელს. დისკი გამოსცა ლეიბლმა Cologne Dance Label. ალბომში შეტანილია რამდენიმე ცნობილი სიმღერა, მათ შორის - Together And Forever და Get Up!. Operation Dance (Intro) - 1:11 Together And Forever (რადიოს ვერსია 1) - 3:27 Secret Agent (007 რადიოს ვერსია) - 3:37 Summer Summerday (Salsa Mix) - 3:43 Follow Me (303 რადიოს ვერსია) - 3:50 Holiday (ახალი რადიოს ვერსია) - 3:45 Touchdown (Superbowl Mix) - 3:45 7 Days (რადიოს ვერსია) - 3:42 Sing A Song (Short Mix) - 3:17 Summertime (Short Mix) - 3:52 დამატებითი სიმღერები Outer Space (Trance Mix) - 6:55 Secret Agent (In Da Bass Mix) - 4:22 Together And Forever (Underworld Mix) - 4:55 Last Order To Dance (Outro) - 1:04 ↑ http://www.allmusic.com/album/operation-dance-mw0000921220
No Doubt

No Doubt — ამერიკული როკ-ჯგუფი ანაჰაიმიდან (კალიფორნია), ჩამოყალიბებული 1986 წელს. მათი პირველი ალბომი No Doubt (1992) დიდი წარმატებით არ სარგებლობდა, მაგრამ ჯგუფი დაბრუნდა 1990-იან წლებში, დისკით Tragic Kingdom და სინგლით „Don't Speak“, რამაც მას დიდი პოპულარობა მოუტანა. შემდეგი ალბომი იყო Return of Saturn. მიუხედავად ნაკლებად შთამბეჭდავი წარმატებისა, კოლექტივი განაგრძნობდა მუშაობას, ჩაწერა ალბომი Rock Steady, ცნობილი სინგლით „Hey Baby“. მოგვიანებით გამოვიდა No Doubt-ის კრებულები The Singles 1992–2003 და Boom Box, რასაც თან ახლდა ჯგუფის Talk Talk სიმღერის „It's My Life“ ქავერ-ვერსია. წლების მანძილზე გვენ სტეფანი დაკავებული იყო სოლო-კარიერით, მაგრამ 2009 წელს No Doubt აღდგა და ჩაატარა საკონცერტო ტურნე. 2012 წელს გამოვიდა მისი ალბომი Push and Shove. ამჟამად კოლექტივი ახალ ალბომზე მუშაობს მთავარი სტატია: ნოუ დაუტის დისკოგრაფია. სტუდიური ალბომები No Doubt (1992) The Beacon Street Collection (1994) Tragic Kingdom (1995) Return of Saturn (2000) Rock Steady (2001) Push and Shove (2012) სხვა ალბომები The Singles 1992-2003 (2003) Everything in Time (2004) Icon (2010) ვიკისაწყობში არის გვერდი თემაზე: No Doubt ოფიციალური საიტი ოფიციალური YouTube არხი